CELEX: 62015CN0158
Language: et
Date: 2015-04-03 00:00:00
Title: Kohtuasi C-158/15: Eelotsusetaotlus, mille on esitanud Raad van State (Madalmaad) 3. aprillil 2015 – Elektriciteits Produktiemaatschappij Zuid-Nederland EPZ NV, teine menetlusosaline: Bestuur van de Nederlandse Emissieautoriteit

22.6.2015   
            
            
               ET
            
            
               Euroopa Liidu Teataja
            
            
               C 205/18
            
         Eelotsusetaotlus, mille on esitanud Raad van State (Madalmaad) 3. aprillil 2015 – Elektriciteits Produktiemaatschappij Zuid-Nederland EPZ NV, teine menetlusosaline: Bestuur van de Nederlandse Emissieautoriteit
   (Kohtuasi C-158/15)
   (2015/C 205/25)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitaja: Elektriciteits Produktiemaatschappij Zuid-Nederland EPZ NV
   
      Teine menetlusosaline: Bestuur van de Nederlandse Emissieautoriteit
   
      Eelotsuse küsimused
   
   
            
               1.
            
            
               Kas mõiste „käitis” Euroopa Parlamendi ja nõukogu 13. oktoobri 2003. aasta direktiivi 2003/87/EÜ (1), millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, artikli 3 punkti e tähenduses hõlmab sellist olukorda nagu käesolevas asjas, kus süsi ladustatakse söelattu, milles söe iseenesliku kuumenemise tõttu tekib süsinikdioksiidi heide, söelao kese on söeküttel töötava elektrijaama piirist ligikaudu 800 meetri kaugusel, maa-alasid eraldab üldkasutatav maantee ja süsi veetakse söelaost elektrijaama üle maantee kulgeval konveieril?
            
         
            
               2.
            
            
               Kas Euroopa Komisjoni 21. juuni 2012. aasta määruse (EL) nr 601/2012 (2) Euroopa Parlamendi ja nõukogu direktiivi 2003/87/EÜ kohase kasvuhoonegaaside heite seire ja aruandluse kohta artikli 27 lõikes 2 sisalduv väljend „käitisest eksporditud kütus” hõlmab sellist olukorda nagu käesolevas asjas, kus söelaos ladustamise ajal tekib söekadu, mis on põhjustatud söe põlemisest söe iseenesliku kuumenemise tagajärjel?
            
         
      (1)  ELT L 275, lk 32; ELT eriväljaanne 15/07, lk 631.
   
      (2)  ELT L 181, lk 30.